CELEX: 62021CN0591
Language: et
Date: 2021-09-23 00:00:00
Title: Kohtuasi C-591/21 P: Ryanair DAC, Laudamotion GmbH 23. septembril 2021 esitatud apellatsioonkaebus Üldkohtu (kümnes laiendatud koda) 14. juuli 2021. aasta otsuse peale kohtuasjas T-677/20: Ryanair ja Laudamotion versus komisjon (Austrian Airlines; Covid-19)

15.11.2021   
            
            
               ET
            
            
               Euroopa Liidu Teataja
            
            
               C 462/32
            
         
      Ryanair DAC, Laudamotion GmbH 23. septembril 2021 esitatud apellatsioonkaebus Üldkohtu (kümnes laiendatud koda) 14. juuli 2021. aasta otsuse peale kohtuasjas T-677/20: Ryanair ja Laudamotion versus komisjon (Austrian Airlines; Covid-19)
      (Kohtuasi C-591/21 P)
      (2021/C 462/37)
      Kohtumenetluse keel: inglise
      
         Pooled
      
      
         Apellandid: Ryanair DAC, Laudamotion GmbH (esindajad: avocats V. Blanc, E. Vahida ja F.-C. Laprévote, abogados D. Pérez de Lamo ja S. Rating, dikigoros I.-G. Metaxas-Maranghidis)
      
         Teised menetlusosalised: Euroopa Komisjon, Saksamaa Liitvabariik, Austria Vabariik, Austrian Airlines AG
      
         Apellantide nõuded
      
      Apellandid paluvad Euroopa Kohtul:
      
                  —
               
               
                  tühistada vaidlustatud kohtuotsus;
               
            
                  —
               
               
                  tunnistada kooskõlas ELTL artiklitega 263 ja 264 kehtetuks komisjoni 6. juuli 2020. aasta otsus C(2020) 4684 final riigabi SA.57539 (2020/N) kohta – Austria – COVID-19 – abi Austrian Airlines’ile;
               
            
                  —
               
               
                  jätta komisjoni kohtukulud tema enda kanda ja mõista komisjonilt välja Ryanairi kohtukulud ning jätta menetlusse astujate kohtukulud esimeses kohtuastmes ja apellatsiooniastmes (kui kulud tekivad) nende endi kanda.
               
            Teise võimalusena:
      
                  —
               
               
                  tühistada vaidlustatud kohtuotsus;
               
            
                  —
               
               
                  saata kohtuasi tagasi Üldkohtule uuesti läbivaatamiseks;
               
            
                  —
               
               
                  otsustada esimese kohtuastme ja apellatsiooniastme kohtukulude kandmine edaspidises menetluses.
               
            
         Väited ja peamised argumendid
      
      Apellatsioonkaebuse põhjendamiseks esitavad apellandid seitse väidet.
      Esimene väide: Üldkohus rikkus õigusnormi ja ilmselgelt moonutas asjaolusid, kui ta lükkas tagasi apellantide väite, et komisjon ei kontrollinud riigiabi võimalikku „ületäitumist“ Lufthansale või Lufthansalt.
      Teine väide: Üldkohus rikkus õigusnormi, kui ta lükkas tagasi apellantide väite, et komisjon rikkus nõuet, et ELTL artikli 107 lõike 2 punkti b alusel antud abi ei ole ette nähtud üheainsa kannatanu kahju hüvitamiseks.
      Kolmas väide: Üldkohus rikkus õigusnormi, kui ta lükkas tagasi apellantide väite, et põhjendamatult on rikutud diskrimineerimiskeelu põhimõtet.
      Neljas väide: Üldkohus rikkus õigusnormi ja ilmselt moonutas asjaolusid, kui ta lükkas tagasi apellantide väite, et rikutud on asutamisvabadust ja teenuste osutamise vabadust.
      Viies väide: Üldkohus rikkus õigusnormi ja ilmselt moonutas asjaolusid, kui ta kohaldas ELTL artikli 107 lõike 2 punkti b ja proportsionaalsuse põhimõtet seoses kahjuga, mille põhjustas Austrian Airlinesile COVID-19 pandeemia.
      Kuues väide: Üldkohus rikkus õigusnormi ja ilmselt moonutas asjaolusid seoses ametliku uurimismenetluse alustamata jätmisega.
      Seitsmes väide: Üldkohus rikkus õigusnormi ja ilmselt moonutas asjaolusid seoses komisjoni poolt põhjenduste esitamata jätmisega.